CELEX: 32015R1019
Language: da
Date: 2015-06-29 00:00:00
Title: Kommissionens gennemførelsesforordning (EU) 2015/1019 af 29. juni 2015 om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told, om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told og om ophævelse af Kommissionens gennemførelsesforordning (EU) 2015/49

30.6.2015   
            
            
               DA
            
            
               Den Europæiske Unions Tidende
            
            
               L 163/18
            
         KOMMISSIONENS GENNEMFØRELSESFORORDNING (EU) 2015/1019
   af 29. juni 2015
   om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told, om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told og om ophævelse af Kommissionens gennemførelsesforordning (EU) 2015/49
   EUROPA-KOMMISSIONEN HAR,
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«),
   under henvisning til Rådets gennemførelsesforordning (EU) nr. 1106/2013 af 5. november 2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told (2), særlig artikel 2, og
   ud fra følgende betragtninger:
   A.   GÆLDENDE FORANSTALTNINGER
   
   
               (1)
            
            
               Ved gennemførelsesforordning (EU) nr. 1106/2013 indførte Rådet en endelig antidumpingtold på importen til Unionen af visse former for tråd af rustfrit stål med indhold af
               
                           —
                        
                        
                           nikkel på 2,5 vægtprocent og derover, undtagen tråd med indhold af nikkel på 28 vægtprocent og derover, men ikke over 31 vægtprocent, og af krom på 20 vægtprocent og derover, men ikke over 22 vægtprocent
                        
                     
                           —
                        
                        
                           nikkel på under 2,5 vægtprocent undtagen tråd med indhold af krom på 13 vægtprocent og derover, men ikke over 25 vægtprocent og af aluminium på 3,5 vægtprocent eller derover, men ikke over 6 vægtprocent
                        
                     i øjeblikket henhørende under KN-kode 7223 00 19 og 7223 00 99 og med oprindelse i Indien (»den pågældende vare«).
            
         
               (2)
            
            
               I den undersøgelse, der førte til indførelsen af en endelig antidumpingtold, var der et stort antal eksporterende producenter fra Indien, som samarbejdede. Som følge heraf udtog Europa-Kommissionen (»Kommissionen«) en stikprøve af indiske eksporterende producenter, der skulle undersøges.
            
         
               (3)
            
            
               Rådet indførte individuelle toldsatser på importen af den pågældende vare på mellem 0 % og 12,5 % for de virksomheder, der indgik i stikprøven, og den vejede gennemsnitlige toldsats på 5 % for samarbejdsvillige virksomheder, der ikke indgik i stikprøven.
            
         
               (4)
            
            
               Rådet indførte også en landsdækkende told på 12,5 % for alle andre virksomheder, som enten ikke gav sig til kende eller ikke samarbejdede i forbindelse med undersøgelsen.
            
         
               (5)
            
            
               Det fremgår af artikel 2 i gennemførelsesforordning (EU) nr. 1106/2013, at hvis en ny eksporterende producent i Indien over for Kommissionen fremlægger tilstrækkelig dokumentation for,
               
                           a)
                        
                        
                           at virksomheden ikke eksporterede den pågældende vare til Unionen i den periode, der blev lagt til grund for foranstaltningerne, dvs. fra 1. april 2011 til 31. marts 2012 (»undersøgelsesperioden«),
                        
                     
                           b)
                        
                        
                           at virksomheden ikke er forretningsmæssigt forbundet med en eksportør eller producent, som er omfattet af antidumpingforanstaltningerne i nævnte forordning, samt
                        
                     
                           c)
                        
                        
                           at virksomheden faktisk har eksporteret den pågældende vare til Unionen efter undersøgelsesperioden eller har indgået en uigenkaldelig kontraktmæssig forpligtelse til at eksportere en væsentlig mængde til Unionen efter udløbet af undersøgelsesperioden,
                        
                     kan artikel 1, stk. 2, i nævnte forordning ændres ved at indrømme den nye eksporterende producent den toldsats, der finder anvendelse på de samarbejdsvillige virksomheder, der ikke indgår i stikprøven, dvs. den vejede gennemsnitlige toldsats på 5 %.
            
         B.   ANMODNING OM BEHANDLING SOM NY EKSPORTERENDE PRODUCENT
   
   
               (6)
            
            
               De indiske virksomheder Superon Schweisstechnik India Ltd. (»den første ansøger«) og Anand ARC Ltd. (»den anden ansøger«) har anmodet om at blive indrømmet den toldsats, der gælder for de samarbejdsvillige virksomheder, der ikke indgår i stikprøven (»behandling som ny eksporterende producent«).
            
         
               (7)
            
            
               Der er blevet foretaget en undersøgelse med henblik på at fastslå, om ansøgerne opfylder kriterierne for at blive indrømmet behandling som ny eksporterende producent, jf. artikel 2 i gennemførelsesforordning (EU) nr. 1106/2013.
            
         
               (8)
            
            
               Der er blevet sendt et spørgeskema til ansøgerne for at bede dem om at fremlægge bevis for, at de opfylder alle kriterierne i artikel 2 i gennemførelsesforordning (EU) nr. 1106/2013.
            
         
               (9)
            
            
               Kommissionen har indhentet og efterprøvet alle de oplysninger, som den anså for nødvendige med henblik på at fastslå, om ansøgerne opfylder de tre kriterier for at blive indrømmet behandling som ny eksporterende producent. Der er blevet aflagt kontrolbesøg hos:
               
                           —
                        
                        
                           Superon Schweisstechnik India Ltd., Gurgaon
                        
                     
                           —
                        
                        
                           Anand ARC Ltd., Mumbai.
                        
                     
         
               (10)
            
            
               Den første ansøger har fremlagt tilstrækkelige beviser for, at den opfylder de tre kriterier, der er nævnt i artikel 2 i gennemførelsesforordning (EU) nr. 1106/2013. Den første ansøger kunne faktisk bevise,
               
                           i)
                        
                        
                           at denne ikke eksporterede den pågældende vare til Unionen i perioden fra 1. april 2011 til 31. marts 2012,
                        
                     
                           ii)
                        
                        
                           at denne ikke er forretningsmæssigt forbundet med nogen af de eksporterende producenter i Indien, som er omfattet af de antidumpingforanstaltninger, der blev indført ved gennemførelsesforordning (EU) nr. 1106/2013, samt
                        
                     
                           iii)
                        
                        
                           at denne faktisk eksporterede en væsentlig mængde på 30 ton af den pågældende vare til Unionen fra oktober 2012,
                        
                     og kan derfor indrømmes den toldsats, der gælder for de samarbejdsvillige virksomheder, som ikke indgår i stikprøven, dvs. 5 %, jf. artikel 2 i gennemførelsesforordning (EU) nr. 1106/2013, og bør opføres på listen over samarbejdsvillige eksporterende producenter i Indien, der ikke indgår i stikprøven.
            
         
               (11)
            
            
               Den anden ansøger opfyldte imidlertid ikke det første kriterium, fordi denne eksporterede den pågældende vare til Unionen i undersøgelsesperioden. Virksomhedens anmodning om behandling som ny eksporterende producent blev derfor afvist.
            
         
               (12)
            
            
               Kommissionen underrettede ansøgerne og EU-erhvervsgrenen om ovennævnte konklusioner og gav dem mulighed for at fremsætte bemærkninger. Én eksporterende producent anmodede om, at afgørelsen blev anvendt med tilbagevirkende kraft. Denne mulighed er imidlertid ikke omfattet af de gældende bestemmelser, og den eksporterende producent blev informeret om dette. Der blev ikke modtaget andre bemærkninger.
            
         
               (13)
            
            
               En ny Taric-tillægskode (B997) skal tildeles den første ansøger. Nærværende forordning bør, udelukkende af hensyn til den tekniske integration i Taric, ændre Rådets gennemførelsesforordning (EU) nr. 861/2013 (3) ved tildeling af den samme Taric-tillægskode (B997) til den første ansøger.
            
         
               (14)
            
            
               Kommissionens gennemførelsesforordning (EU) 2015/49 (4) er vedtaget, uden at der er indhentet en udtalelse fra det udvalg, der er nedsat i medfør af grundforordningens artikel 15, stk. 1. For at beskytte retssikkerheden og de berørte parters berettigede forventninger bør gennemførelsesforordning (EU) 2015/49 derfor ophæves, og dens indhold vedtages på ny med virkning fra ikrafttrædelsen af gennemførelsesforordning (EU) 2015/49.
            
         
               (15)
            
            
               Nærværende forordning er i overensstemmelse med udtalelse fra det udvalg, der er nedsat i medfør af grundforordningens artikel 15, stk. 1, —
            
         VEDTAGET DENNE FORORDNING:
   Artikel 1
   I Rådets gennemførelsesforordning (EU) nr. 1106/2013 foretages følgende ændringer:
   
               a)
            
            
               Taric-tillægskoden »B781« i tabellen i artikel 1, stk. 2, ændres til »se bilag«.
            
         
               b)
            
            
               Bilaget erstattes af bilaget til denne forordning.
            
         Artikel 2
   »B999« i tabellen i artikel 1, stk. 2, i gennemførelsesforordning (EU) nr. 861/2013 ændres til: »B999 (For Superon Schweisstechnik India Ltd., Gurgaon, Haryana, Indien, er Taric-tillægskoden B997)«.
   Artikel 3
   Gennemførelsesforordning (EU) 2015/49 ophæves med virkning fra den 16. januar 2015.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende. Den får retsvirkning fra 16. januar 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juni 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 298 af 8.11.2013, s. 1.
   
      (3)  Rådets gennemførelsesforordning (EU) nr. 861/2013 af 2. september 2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told (EUT L 240 af 7.9.2013, s. 1).
   
      (4)  Kommissionens gennemførelsesforordning (EU) 2015/49 af 14. januar 2015 om ændring af Rådets gennemførelsesforordning (EU) nr. 1106/2013 om indførelse af en endelig antidumpingtold på importen af visse former for tråd af rustfrit stål med oprindelse i Indien og om endelig opkrævning af den midlertidige told og om ændring af Rådets gennemførelsesforordning (EU) nr. 861/2013 om indførelse af en endelig udligningstold på importen af visse former for tråd af rustfrit stål med oprindelse i Indien og om endelig opkrævning af den midlertidige told (EUT L 9 af 15.1.2015, s. 17).
   
      BILAG
      Samarbejdsvillige eksporterende producenter i Indien, der ikke indgår i stikprøven
      
                  Virksomhedens navn
               
               
                  By
               
               
                  Taric-tillægskode
               
            
                  Bekaert Mukand Wire Industries
               
               
                  Lonand, Tal. Khandala, Satara District, Maharashtra
               
               
                  B781
               
            
                  Bhansali Bright Bars Pvt. Ltd.
               
               
                  Mumbai, Maharashtra
               
               
                  B781
               
            
                  Bhansali Stainless Wire
               
               
                  Mumbai, Maharashtra
               
               
                  B781
               
            
                  Chandan Steel
               
               
                  Mumbai, Maharashtra
               
               
                  B781
               
            
                  Drawmet Wires
               
               
                  Bhiwadi, Rajasthan
               
               
                  B781
               
            
                  Jyoti Steel Industries Ltd.
               
               
                  Mumbai, Maharashtra
               
               
                  B781
               
            
                  Mukand Ltd.
               
               
                  Thane
               
               
                  B781
               
            
                  Panchmahal Steel Ltd.
               
               
                  Dist. Panchmahals, Gujarat
               
               
                  B781
               
            
                  Superon Schweisstechnik India Ltd
               
               
                  Gurgaon, Haryana
               
               
                  B997